text: সবার আগে কোয়ার্টারে নাদাল :: BanglaNews24.com mobile
  সবার আগে কোয়ার্টারে নাদাল
  এমন একদিন আসবে, যখন কয়েকজন তরুণ মিলে রাফায়েল নাদাল, রজার ফেদেরার ও নোভাক জোকোভিচকে হটাবে। তবে চলমান যুক্তরাষ্ট্র ওপেনের অর্ধেক সময়ে এসে এই ত্রয়ীর রাজত্য বিরাজমান। রোববার যেমন প্রথম পুরুষ তারকা হিসেবে এই আসরের কোয়ার্টার ফাইনাল নিশ্চিত করলেন স্প্যানিশ নাদাল।
  আর্থার অ্যাশ স্টেডিয়ামে ডিফেন্ডিং চ্যাম্পিয়নের জিততে চার সেট লাগলেও খুব বেশি বেগ পেতে হয়নি। জর্জিয়ায় নিকোলোজ বাসিলাশভিলিকে প্রথম দুই সেটে ৬-৩ ও ৬-৩ গেমে সহজেই উড়িয়ে দেন। তৃতীয় সেটে অবশ্য নাম্বার ওয়ান এ তারকা ৬-৭ গেমে হের যান। তবে চতুর্থ সেটে ৬-৪ গেমে জিতে শেষ আটে জায়গা করে নেন।
  ১৭টি গ্র্যান্ড স্ল্যাম জয়ী নাদাল কোয়ার্টারে লড়বেন ডোমিনিক থিয়েমের বিপক্ষে। যেখানে থিয়েম গত উইম্বল্ডন ফাইনাল খেলা কেভিন অ্যান্ডারসনকে হারিয়ে শেষ আট নিশ্চিত করে।